pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดเกษตรฯ ลุยแดนอีสานอย่างต่อเนื่อง
วันจันทร์ที่ 15 สิงหาคม 2565
ปลัดเกษตรฯ ลุยแดนอีสานอย่างต่อเนื่อง
ปลัดเกษตรฯ ลุยแดนอีสานอย่างต่อเนื่อง นําทีมผู้ตรวจราชการ ติดตามการดําเนินงานวิสาหกิจชุมชนคนเลี้ยงปลาดุกตําบลปะโค จังหวัดหนองคาย
ปลัดเกษตรฯ ลุยแดนอีสานอย่างต่อเนื่อง นําทีมผู้ตรวจราชการ ติดตามการดําเนินงานวิสาหกิจชุมชนคนเลี้ยงปลาดุกตําบลปะโล จังหวัดหนองคาย
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังลงพื้นที่ติดตามการดําเนินงานโครงการเลี้ยงปลาดุกในบ่อผ้าใบของวิสาหกิจชุมชนเลี้ยงปลาดุกตําบลปะโค โดยมีคณะผู้ตรวจราขการกระทรวงเกษตรและสหกรณ์ ตลอดจนหัวหน้าส่วนราชการในพื้นที่เข้าร่วม ณ ศูนย์เรียนรู้การเพิ่มประสิทธิภาพการผลิตสินค้าเกษตร ตําบลปะโค อําเภอเมืองหนองคาย จังหวัดหนองคาย ว่า โครงการเลี้ยงปลาดุกในบ่อผ้าใบ เป็นนวัตกรรมการเลี้ยงปลาบนบก สามารถจัดการของเสียได้ง่าย ใช้พื้นที่และน้ําน้อย ใช้ระบบการเลี้ยงจุลินทรีย์ไบโอฟลอคมาใช้ (Biofloc) เพื่อบําบัดน้ําให้มีคุณภาพที่เหมาะสมต่อการเพาะเลี้ยงสัตว์น้ําใช้เวลาในการเลี้ยงขุนประมาณ 3 เดือน สามารถจับขายได้ในราคากิโลกรัมละ 60 บาท สามารถเลี้ยงได้ 3 รอบต่อปี จึงเป็นอาชีพที่มีความมั่นคง สร้างรายได้อย่างยั่งยืน รวมทั้งมีตลาดรองรับที่แน่นอน โดยวิสาหกิจฯ ได้จัดทําบันทึกข้อตกลงความร่วมมือ (MOU) ด้านการค้าและการจัดการฟาร์ม กับ ฟาร์มปลาดุกหนองคายซึ่งบริหารจัดการด้านการตลาด และส่งผลผลิตไปยังพื้นที่ในเขตจังหวัดภาคตะวันออกเฉียงเหนือตอนบน และตลาดสปป.ลาวเป็นโอกาสของเกษตรกรในการสร้างรายได้เพิ่ม และสร้างความมั่นคงจากอาชีพเลี้ยงปลาดุกในบ่อผ้าใบ ในอนาคตสามารถพัฒนาเป็นแหล่งเรียนรู้ให้แก่เกษตรกรรายอื่น ๆ ที่มีความสนใจในการเลี้ยงปลาดุกในรูปแบบดังกล่าวต่อไป
ทั้งนี้ วิสาหกิจชุมชนคนเลี้ยงปลาดุกตําบลปะโค ได้จัดทําโครงการเพื่อขอกู้เงินจากกองทุนสงเคราะห์เกษตรกร กระทรวงเกษตรและสหกรณ์ เมื่อปี 2564 ภายใต้ “เลี้ยงปลาดุกในบ่อผ้าใบ” และได้รับอนุมัติงบประมาณ จํานวน 3,956,670 บาท โดยมีอัตราดอกเบี้ยร้อยละ 1 ต่อปี ซึ่งกระทรวงเกษตรและสหกรณ์ ได้ส่งเสริมและผลักดันให้วิสาหกิจชุมชนได้มีโอกาสเข้าถึงแหล่งเงินทุนดอกเบี้ยต่ําจากกองทุนสงเคราะห์เกษตรกร เพื่อสร้างอาชีพและรายได้เพิ่มแก่เกษตรกร โดยมีหน่วยงานร่วมดําเนินการ อาทิ สํานักงานเกษตรและสหกรณ์จังหวัดหนองคาย สํานักงานประมงจังหวัดหนองคาย และสํานักงานตรวจบัญชีสหกรณ์หนองคาย ให้คําแนะนําตลอดระยะเวลาดําเนินโครงการ
“ขอฝากให้คําแนะนํากับกลุ่มวิสาหกิจฯ ในเรื่องของต้นทุนและผลกําไร ซึ่งจากผลการดําเนินงานในขณะนี้ต้นทุนนั้นสูงพอๆ กับราคาขาย อาจเป็นเพราะด้วยราคาอาหารที่ปรับตัวสูงขึ้น ประกอบกับอัตราการอดชีวิตของปลาดุกที่ต้องมากกว่านี้ ต้องขอให้กรมประมงเข้ามาดูแลอย่างใกล้ชิด ในเรื่องของการอนุบาลสัตว์น้ํา และขั้นตอนการเลี้ยงต่างๆ เพื่อเพิ่มอัตราการรอดชีวิตของปลาดุก รวมถึงการแปรรูปต่อในอนาคต หากประสบปัญหาสินค้าล้นตลาด เกินความต้องการของผู้ซื้อในอนาคตจะทําอย่างไรได้บ้าง นอกจากนี้ต้องฝากกรมตรวจบัญชีสหกรณ์ในเรื่องของการส่งคืนเงินกู้ ต้องเข้ามาให้ข้อมูลด้านต่างๆ อาทิ การขอขยายระยะเวลาการส่งคืนเงินกู้ เนื่องจากขณะนี้วิสาหกิจฯ ถึงจะมีทิศทางที่ดี แต่ถ้าวิเคราะห์จริงๆ การต้องส่งเงินกู้ทั้งหมดในปี 2569 น่าเป็นกังวลอยู่พอสมควร จุดนี้ถือเป็นวิสาหกิจุมชนแรกที่เข้ามาดูด้วยตนเอง จึงขอฝากข้อคิดไว้และฝากให้นายพีรพันธ์คอทอง ผู้ตรวจราชการกระทรวงเกษตรและสหกรณ์ เข้ามาดูแลเป็นพิเศษรวมถึงเป็นกําลังใจให้ต่อไปครับ”ดร.ทองเปลวกล่าว
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมคณะกรรมการนโยบายอาสาสมัครเกษตร
วันศุกร์ที่ 4 กุมภาพันธ์ 2565
กระทรวงเกษตรฯ จัดประชุมคณะกรรมการนโยบายอาสาสมัครเกษตร
กระทรวงเกษตรฯ จัดประชุมคณะกรรมการนโยบายอาสาสมัครเกษตร มุ่งขับเคลื่อนงานอาสาสมัครเกษตรให้เป็นไปอย่างมีประสิทธิภาพ
(วันที่ 3 ก.พ. 65) นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุม คณะกรรมการนโยบายอาสาสมัครเกษตร ครั้งที่ 2/2565 ซึ่งที่ประชุมได้รับทราบผลการดําเนินงานอาสาสมัครเกษตร ในปีงบประมาณ พ.ศ. 2565 โดยมีจํานวนอาสาสมัครเกษตร (อกษ.) ที่บันทึกในระบบ 242,532 ราย จากเป้าหมาย 289,080 ราย และอาสาสมัครเกษตรหมู่บ้าน (อกม.) 75,155 ราย และมีมติเห็นชอบกรอบร่างระเบียบกระทรวงเกษตรและสหกรณ์ ว่าด้วยการบริหารงานอาสาสมัครเกษตร พ.ศ. ... และมอบหมายฝ่ายเลขาฯ ประสานร่วมกับคณะทํางานฯของกระทรวงเกษตรฯ ร่วมกันนําข้อเสนอจากที่ประชุมไปดําเนินการ เพื่อให้การขับเคลื่อนงานอาสาสมัครเกษตรให้เป็นไปอย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-​รัฐบาลขอบคุณทุกฝ่ายร่วมแก้หนี้ครัวเรือน เปิดรายชื่อ 14 ธนาคาร ร่วมรีไฟแนนซ์-โอนหนี้ข้ามธนาคาร
วันจันทร์ที่ 25 กรกฎาคม 2565
​รัฐบาลขอบคุณทุกฝ่ายร่วมแก้หนี้ครัวเรือน เปิดรายชื่อ 14 ธนาคาร ร่วมรีไฟแนนซ์-โอนหนี้ข้ามธนาคาร
​รัฐบาลขอบคุณทุกฝ่ายร่วมแก้หนี้ครัวเรือน เปิดรายชื่อ 14 ธนาคาร ร่วมรีไฟแนนซ์-โอนหนี้ข้ามธนาคาร
วันนี้ (24 กรกฎาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงการขับเคลื่อนการแก้หนี้ครัวเรือนของรัฐบาล ซึ่งที่ผ่านมาได้นําร่องในกลุ่มลูกหนี้ กยศ. ข้าราชการครูและตํารวจที่กู้ยืมจากสหกรณ์ ซึ่งมีความคืบหน้าและเกิดผลอย่างเป็นรูปธรรม สําหรับในส่วนของลูกหนี้อื่นๆที่กู้ยืมจากธนาคารพาณิชย์ ทางธนาคารแห่งประเทศไทยและกรมบังคับคดีได้ขับเคลื่อนเรื่องการเจรจาแก้หนี้และประนอมหนี้ อีกทั้งทางธนาคารแห่งประเทศไทยยังได้เป็นตัวกลางออกมาตรการ "รวมหนี้" สนับสนุนการรีไฟแนนซ์ (refinance) ตั้งแต่กันยายน 2564 แต่ยังพบว่าลูกหนี้ยังได้รับผลกระทบอย่างต่อเนื่อง  จึงได้ออกมาตรการสนับสนุนการรีไฟแนนซ์และการรวมหนี้เพิ่มเติม เพื่อช่วยลดภาระให้กับลูกหนี้ที่มีประวัติการชําระหนี้ดีหรือลูกหนี้ที่ได้รับผลกระทบจากสถานการณ์การแพร่ระบาดของโควิด 19 ซึ่งการรีไฟแนนซ์ คือ การปิดสินเชื่อจากเจ้าหนี้เดิมและย้ายไปใช้สินเชื่อของเจ้าหนี้ใหม่ ประโยชน์ที่จะเกิดขึ้นแก่ลูกหนี้ คือ 1)อัตราดอกเบี้ยลดลง ลูกหนี้จะมีสภาพคล่องเพิ่มขึ้น 2)เหลือหนี้ก้อนเดียวและอัตราดอกเบี้ยอัตราเดียวทําให้การชําระหนี้ง่ายขึ้น 3) ลดโอกาสการเสียประวัติลูกหนี้ หากเจรจารวมหนี้สําเร็จก่อนเกิดปัญหาหนี้เสีย
ทั้งนี้การรวมหนี้แบ่งออกเป็น 3 รูปแบบหลัก คือ 1) การรวมหนี้ภายในสถาบันการเงินเดียวกัน2) การรวมหนี้ระหว่างสถาบันการเงิน โดยโอนหนี้บัตรจากธนาคารแห่งหนึ่งไปรวมกับหนี้บ้านของธนาคารอีกแห่งหนึ่ง หรือจะเป็นการโอนหนี้บ้านไปรวมกับหนี้บัตรก็ได้ 3) การโอนหนี้บ้านและหนี้สินเชื่อรายย่อยประเภทอื่นไปรวมกันที่สถาบันการเงินแห่งใหม่ที่ลูกหนี้ไม่เคยมีหนี้ด้วยมาก่อน ขณะนี้ มี 14 ธนาคารที่สามารถยื่นขอรวมหนี้ภายในธนาคารหรือต่างธนาคารได้แล้ว คือ กรุงเทพ กรุงไทย กรุงศรีอยุธยา กสิกร เกียรตินาคิน ซีไอเอ็มบีไทย ทหารไทยธนชาติ ทิสโก้ ไทยพาณิชย์ ยูโอบี แลนด์แอนเฮ้าส์ ไอซีบีซี ออมสิน และอิสลามแห่งประเทศไทย ส่วนที่อยู่ในขั้นดําเนินการ คือ ธนาคารไทยเครดิตเพื่อรายย่อย
อย่างไรก็ตาม มีข้อควรรู้สําหรับลูกหนี้ คือ 1) ลูกหนี้สามารถรวมหนี้ได้ไม่เกินมูลค่าของหลักประกัน ทั้งนี้ หากยอดหนี้ของสินเชื่อรายย่อยสูงกว่ามูลค่าหลักประกันสามารถขอรวมหนี้บางส่วนได้ 2) ลูกหนี้ต้องให้ความยินยอมเปิดเผยข้อมูลที่จําเป็น เช่น ชื่อเจ้าหนี้ ยอดหนี้คงค้าง แก่ธนาคารที่ทําการรวมหนี้ 3) ลูกหนี้อาจถูกพิจารณาปรับลดวงเงินส่วนที่นําไปรวมหนี้ เพื่อให้อยู่ในระดับที่ลูกหนี้สามารถบริหารจัดการได้
“รัฐบาลขอบคุณทุกภาคส่วนที่ร่วมมือกันแก้ปัญหาหนี้ครัวเรือน ซึ่งเป็นเรื่องที่รัฐบาลไม่สามารถจัดการให้ลุล่วงเพียงฝ่ายเดียวได้ การที่ธนาคารแห่งประเทศไทยและธนาคารพาณิชย์ได้ยื่นมือเข้าช่วยเหลือประชาชนที่กําลังประสบปัญหาสภาพคล่อง ถือเป็นแรงหนุนสําคัญที่จะทําให้หนี้ภาคประชาชนคลี่คลาย ในส่วนของรัฐบาลก็ได้เร่งแก้ไขในหลายมิติทั้งเรื่องช่วยเหลือลูกหนี้กยศ ลูกหนี้สหกรณ์ครู รวมถึงการเสนอร่างกฎหมายต่าง ๆ ที่จะอํานวยความเป็นธรรมแก่ลูกหนี้ อาทิ การเช่าซื้อรถยนต์ การแก้กฎหมายประกันสังคมเพื่อให้ผู้ประกันตนนําเงินสะสมบางส่วนมาใช้ในยามประสบปัญหาสภาพคล่อง ซึ่งเรื่องนี้คงต้องขอให้ทางสภาผู้แทนราษฎรเร่งพิจารณาโดยด่วนเพื่อประโยชน์ของประชาชนจํานวนมาก” นางสาวรัชดาฯ กล่าว
..................
รัฐบาลไทย-ข่าวทำเนียบรัฐบาล-​โฆษกรัฐบาลเผย "นายกฯ" ขอบคุณและให้กำลังใจบุคลากรทางการแพทย์ที่ทำงานกันอย่างเต็มที่ในช่วงที่ผ่านมา จำนวนผู้ป่วยเพิ่มขึ้นจากการระบาดของ BA.5
วันจันทร์ที่ 25 กรกฎาคม 2565
​โฆษกรัฐบาลเผย "นายกฯ" ขอบคุณและให้กําลังใจบุคลากรทางการแพทย์ที่ทํางานกันอย่างเต็มที่ในช่วงที่ผ่านมา จํานวนผู้ป่วยเพิ่มขึ้นจากการระบาดของ BA.5
​โฆษกรัฐบาลเผย "นายกฯ" ขอบคุณและให้กําลังใจบุคลากรทางการแพทย์ที่ทํางานกันอย่างเต็มที่ในช่วงที่ผ่านมา จํานวนผู้ป่วยเพิ่มขึ้นจากการระบาดของ BA.5 ย้ําการรับวัคซีนอย่างน้อย 3 เข็ม ช่วยลดอัตราการเสียชีวิต และเจ็บป่วยรุนแรงได้
วันนี้ (24 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้กําลังใจหมอ พยาบาล อสม. บุคลากรทางการแพทย์ ที่ทํางานกันอย่างเต็มที่ตลอดในช่วงของการแพร่ระบาดโควิด-19 ประกอบกับในปัจจุบันที่อยู่ในช่วงของการแพร่ระบาดสายพันธุ์โอมิครอน สายพันธุ์ย่อย BA.5 ที่สามารถแพร่ระบาดได้อย่างรวดเร็วส่งผลให้จํานวนผู้ติดเชื้อเพิ่มสูงขึ้นกว่าการแพร่ระบาดในระลอกก่อน เพียงแต่ผู้ป่วยส่วนใหญ่มีอาการเพียงเล็กน้อย ในปัจจุบันบุคลากรทางการแพทย์ไม่เพียงแต่ดูแลผู้ป่วยโควิด แต่รวมถึงผู้ป่วยประเภทอื่น ๆ ดังนั้นเพื่อลดภาระงานของบุคลากรทางการแพทย์ จึงขอให้ประชาชนใช้ชีวิตด้วยความระมัดระวัง ป้องกันการติดเชื้ออย่างเต็มที่ พร้อมยืนยันว่า การฉีดวัคซีนโควิด อย่างน้อย 3 เข็ม จะช่วยป้องกันโควิด-19 ได้อย่างมีประสิทธิภาพมากยิ่งขึ้น
ขณะเดียวกัน สปสช. ร่วมมือกับ สธ. ดําเนินการตามนโยบายของนายกรัฐมนตรี ในการดูแลและอํานวยความสะดวกแก่ผู้ป่วยให้เข้าถึงระบบการดูแลรักษาได้อย่างรวดเร็ว ซึ่งเป็นระบบเสริมการให้บริการของหน่วยบริการหรือสถานพยาบาลที่เป็นระบบหลัก มีการจัดส่งยาฟาวิพิราเวียร์” ให้ผู้ป่วยโควิด-19 ในพื้นที่ กทม.-ปริมณฑล 5 จังหวัด ได้แก่ นนทบุรีปทุมธานี นครปฐม สมุทรปราการ และสมุทรสาคร ที่ต้องการรับยาฟาวิพิราเวียร์ สามารถติดต่อไปยังสายด่วน สปสช. 1330 เจ้าหน้าที่จะทําการคัดกรองอาการตามหลักเกณฑ์ของกรมการแพทย์ โดยอยู่ภายใต้การดูแลของแพทย์และเภสัชกร หากพบว่าผู้ติดเชื้อเริ่มมีอาการที่จําเป็นต้องได้รับยาฟาวิพิราเวียร์ สปสช. จะจัดส่งยาให้ผู้ติดเชื้อทันทีภายใน 24 ชั่วโมง
สําหรับสถานการณ์การแพร่ระบาดของโควิด-19 ประจําวันว่า พบผู้ป่วยรายใหม่ (รักษาตัวใน รพ.) จํานวน 2,390 ราย จําแนกเป็น เป็นผู้ป่วยในประเทศ ทั้งหมด ไม่มีผู้ป่วยมาจากต่างประเทศ ผู้ป่วยสะสม 2,352,418 ราย (ตั้งแต่ 1 มกราคม 2565) หายป่วยกลับบ้าน 2,358 ราย หายป่วยสะสม 2,351,500 ราย (ตั้งแต่ 1 มกราคม 2565) ผู้ป่วยกําลังรักษา 24,702 ราย เสียชีวิต 30 ราย จํานวนผู้ป่วยปอดอักเสบ รักษาตัวอยู่ในโรงพยาบาล 874 ราย
........................
รัฐบาลไทย-ข่าวทำเนียบรัฐบาล-“ชัยวุฒิ” ลุยต่อจัดระเบียบสายสื่อสาร จ.อุดรธานี
วันจันทร์ที่ 8 สิงหาคม 2565
“ชัยวุฒิ” ลุยต่อจัดระเบียบสายสื่อสาร จ.อุดรธานี
“ชัยวุฒิ” ลุยต่อจัดระเบียบสายสื่อสาร จ.อุดรธานี
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม (ดีอีเอส) ลงพื้นที่ตรวจสภาพความเรียบร้อยสายสื่อสารพื้นที่จังหวัดอุดรธานี บริเวณถนนอุดรดุษฎี และถนนทหาร ซึ่งเป็นพื้นที่ที่มีปัญหาสายสื่อสาร ไม่เป็นระเบียบ
ขณะนี้กระทรวงดิจิทัลฯ โดย บมจ. โทรคมนาคมเเห่งชาติ (NT) ดําเนินการโครงการส่งเสริมการท่องเที่ยวและปรับปรุงภูมิทัศน์เส้นทางถนนอุดรดุษฎี (หอนาฬิกา-วงเวียนน้ําพุ) ถึง ถนนโพศรี (วงเวียนน้ําพุตัดถนนอําเภอ) ระยะทาง 1,300 เมตร รวมทั้งโครงการถนนเฉลิมพระเกียรติ บริเวณถนนทหาร(หน้ากศน.จังหวัดอุดรธานีถึงบริเวณปั๊มน้ํามันคาลเท็กซ์) ระยะทาง 700 เมตร
ที่ผ่านมากระทรวงฯได้เร่งดําเนินการในโครงการจัดระเบียบสายสื่อสาร บริเวณพื้นที่ต่างๆ ของหัวเมืองใหญ่ในแต่ละภูมิภาค อาทิ จ.เชียงใหม่ จ.หนองคาย ภายหลังจากลงพื้นที่สํารวจเส้นทางแล้วหน่วยงานต่างๆ ที่เกี่ยวข้องบูรณาการทํางานแก้ปัญหาดังกล่าวทันที เพื่อให้มีการจัดระเบียบสายสื่อสารให้มีทัศนียภาพที่สวยงามและปลอดภัยต่อชีวิตและทรัพย์สินของประชาชน
โดยประกาศเป้าหมายว่าปี 2566 สายทั้งหมดที่เห็นรกรุงรังจะลงไปอยู่ใต้ดินหมด ซึ่งดําเนินการโดยบริษัท โทรคมนาคมแห่งชาติ จํากัด (มหาชน) หรือ NT และผู้ให้บริการโทรคมนาคม (โอเปอร์เรเตอร์) ซึ่งโอเปอร์เรเตอร์มือถือต่างๆ ก็จะมาเช่าใช้ท่อใต้ดินร่วมกัน ไม่มีสายรกรุงรังอีกต่อไป เพื่อทัศนียภาพที่สวยงามของจังหวัดอุดรธานี
“ทั้งนี้ในการทํางานทุกกระทรวงฯ มีโครงการและแผนงานทุกเรื่องโดยเฉพาะการแก้ไขปัญหาให้กับพี่น้องประชาชนและการพัฒนาบ้านเมือง” นายชัยวุฒิ กล่าว
*********************
รัฐบาลไทย-ข่าวทำเนียบรัฐบาล-โฆษกรัฐบาลป้อง”บิ๊กตู่” สวน “ภูมิธรรม” อย่าติดนิสัยชี้นิ้วสั่ง แจงรัฐบาลบริหารประเทศถึงวันไหนไม่ใช่เรื่องที่พรรคเพื่อไทยจะมาตัดสินใจให้ เหน็บ คนที่ดัน กม.แบบสุดซอย
วันพุธที่ 3 สิงหาคม 2565
โฆษกรัฐบาลป้อง”บิ๊กตู่” สวน “ภูมิธรรม” อย่าติดนิสัยชี้นิ้วสั่ง แจงรัฐบาลบริหารประเทศถึงวันไหนไม่ใช่เรื่องที่พรรคเพื่อไทยจะมาตัดสินใจให้ เหน็บ คนที่ดัน กม.แบบสุดซอย
โฆษกรัฐบาลป้อง”บิ๊กตู่” สวน “ภูมิธรรม” อย่าติดนิสัยชี้นิ้วสั่ง แจงรัฐบาลบริหารประเทศถึงวันไหนไม่ใช่เรื่องที่พรรคเพื่อไทยจะมาตัดสินใจให้ เหน็บ คนที่ดัน กม.แบบสุดซอยเพื่อช่วยคนเพียงคนเดียวต่างหากที่หน้าไม่อาย ไร้อุดมการณ์
วันนี้ (3 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายภูมิธรรม เวชยชัย ที่ปรึกษาผู้นําฝ่ายค้านในสภาผู้แทนราษฎร ระบุว่า วันที่ 23 สิงหาคม 2565 พล.อ.ประยุทธ์ จันทร์โอชา นายกฯ และรมว.กลาโหม จะครองอํานาจครบ 8 ปีนั้น ประเทศไทยไม่ได้เป็นของ พล.อ.ประยุทธ์และพวก แต่เป็นของประชาชนไทยทุกคน ถึงเวลามียางอาย คืนอํานาจกลับไปให้ประชาชนว่า รัฐบาลชุดนี้มาจากการเลือกตั้งของประชาชน และการบริหารประเทศก็ไม่ใช่เรื่องที่นายภูมิธรรมจะมาตัดสินใจให้ว่ารัฐบาลจะต้องอยู่บริหารประเทศได้ไม่เกินวันไหน เป็นเรื่องที่ศาลรัฐธรรมนูญจะพิจารณา อย่าเอานิสัยชี้นิ้วสั่งอะไรแล้วต้องได้ตามนั้นในพรรคเพื่อไทยมาใช้กับคนอื่น อย่างไรก็ตาม ตนไม่แปลกใจที่ภายในพรรคเพื่อไทยยังคงวุ่นวายถึงวันนี้ หรือนายภูมิธรรมคือหนึ่งในนักรบห้องแอร์ตามที่ ส.ส.พรรคเพื่อไทยบางคนเคยออกมาให้สัมภาษณ์ แม้กระทั่งคุณหญิงสุดารัตน์ เกยุราพันธุ์ ที่อยู่กับพรรคมานานตั้งแต่สมัยพรรคไทยรักไทย ก็ยังต้องโบมือลาจากพรรคเพื่อไทยไป หากเป็นเช่นนั้นถือว่าน่าเสียดาย ที่สําคัญคือ การบริหารประเทศไม่ใช่เรื่องเล่นๆ ที่จะให้คนเพียงไม่กี่คนมาชี้นิ้วสั่งการเพื่อช่วยเหลือใครคนใดคนหนึ่งได้
“พอแก้ไขรัฐธรรมนูญแบบเข้าทางตัวเองก็บอกว่าเป็นรัฐธรรมนูญฉบับประชาชน แต่พอตัวเองไม่ได้ประโยชน์ก็บอกว่าเป็นรัฐธรรมนูญฉบับเผด็จการอุ้มสม กล่าวหาพรรคการเมืองบางพรรคว่าไร้อุดมการณ์ ยกมือยอมให้ พล.อ.ประยุทธ์เป็นนายกฯ จัดตั้งรัฐบาล หรือต้องทําแบบพรรคเพื่อไทย ที่ไม่สนงานในสภาฯ เน้นสรรหาแนวทางเกาะกระแสม็อบแบบเนียนๆ โดยไม่เคยสนใจความเดือดร้อนของประชาชน ขอเพียงพรรคตัวเองได้เข้ามาบริหารประเทศเพื่อช่วยคนเพียงคนเดียว จะออกกฎหมายแบบสุดซอยขนาดไหนก็ไม่สน จนถูกตราหน้าว่าหน้าไม่อาย แบบนั้นหรือถึงจะเรียกว่ามีอุดมการณ์ วันนี้ก่อนจะว่าคนอื่น ลองเอามือจับหน้าตัวเองดูก่อนว่า ยางอายยังหลงเหลือให้เห็นอยู่หรือเปล่า” นายธนกร กล่าว
รัฐบาลไทย-ข่าวทำเนียบรัฐบาล-เร่งเพิ่ม ICU สนาม รองรับผู้ป่วยอาการหนัก - ปานกลางค่อนหนัก
วันจันทร์ที่ 5 กรกฎาคม 2564
เร่งเพิ่ม ICU สนาม รองรับผู้ป่วยอาการหนัก - ปานกลางค่อนหนัก
....
ปัจจุบันการแพร่ระบาดโรคโควิด-19 ขยายวงกว้าง และพบผู้ป่วยที่มีอาการหนัก และปานกลางค่อนข้างหนักเพิ่มขึ้น
.
ล่าสุด รัฐบาลได้บูรณาการสรรพกําลังจากหน่วยต่าง ๆ เร่งปรับโรงพยาบาลสนามมณฑลทหารบกที่ 11 จากเดิมที่รับดูแลผู้ป่วยสีเขียว ยกระดับขึ้นให้สามารถดูแลผู้ป่วยหนัก ให้แล้วเสร็จภายใน 7 วัน
.
โรงพยาบาลสนามแห่งนี้ จะใช้หลักการเดียวกับโรงพยาบาลบุษราคัม เมืองทองธานี มีห้องแยก เครื่องออกซิเจน High flow ติดตั้งระบบไหลเวียนออกซิเจนสําหรับผู้ป่วย
.
โดยแบ่งเป็น 2 ชั้น 4 อาคาร มีระบบอากาศความดันลบตามมาตรฐาน ชั้นล่างเป็นเตียงสําหรับผู้ป่วยหนัก สีแดง 58 เตียง เพื่อให้สะดวกในการเคลื่อนย้ายผู้ป่วย และชั้น 2 จะเป็นหอผู้ป่วยสีเหลืองเข้มและเหลืองอ่อน 128 เตียง
.
เมื่อผู้ป่วยอาการดีขึ้นเป็นสีเขียวจะส่งต่อไป Hospitel หรือโรงพยาบาลสนาม คาดว่าจะเปิดใช้งานได้วันที่ 2 ก.ค. นี้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมการขนส่งทางบก แจ้งเจ้าของรถที่แผ่นป้ายทะเบียนรถมีสีบนตัวอักษร หมายเลขทะเบียน ตัวอักษรบอกชื่อจังหวัดซีดจาง นำแผ่นป้ายทะเบียนรถมาเคลือบสีใหม่ได้ฟรี
วันพฤหัสบดีที่ 25 พฤศจิกายน 2564
กรมการขนส่งทางบก แจ้งเจ้าของรถที่แผ่นป้ายทะเบียนรถมีสีบนตัวอักษร หมายเลขทะเบียน ตัวอักษรบอกชื่อจังหวัดซีดจาง นําแผ่นป้ายทะเบียนรถมาเคลือบสีใหม่ได้ฟรี
ถึงวันที่ 31 ธันวาคม 2564
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า ตามที่กรมการขนส่งทางบก (ขบ.) ได้ประชาสัมพันธ์ให้เจ้าของรถนําแผ่นป้ายทะเบียนรถที่สีตัวอักษร หมายเลขทะเบียน หรือตัวอักษรบอกชื่อจังหวัดซีดจาง มาเคลือบสีแผ่นป้ายทะเบียนใหม่โดยไม่เสียค่าใช้จ่าย ตั้งแต่ช่วงต้นปีที่ผ่านมา ซึ่งจะสิ้นสุดระยะเวลาดําเนินการในวันที่ 31 ธันวาคม 2564 จึงประชาสัมพันธ์เพิ่มเติมขอให้เจ้าของรถที่ยังไม่มาดําเนินการ เร่งนําแผ่นป้ายทะเบียนมาเคลือบสีภายในปีนี้ โดยสามารถตรวจสอบหมวดแผ่นป้ายทะเบียนซีดจาง ได้ที่เว็บไซต์ ขบ. หรือ https://bit.ly/3Fjon3B ส่วนใหญ่จะพบในหมวด 3กก - 4กฆ กรุงเทพมหานคร รวมถึงบางหมวดของต่างจังหวัด โดยเตรียมหลักฐานในการติดต่อ ได้แก่ ใบคู่มือจดทะเบียนรถหรือสําเนา บัตรประจําตัวประชาชนเจ้าของรถ กรณีเป็นนิติบุคคลให้ใช้หนังสือรับรองการจดทะเบียนนิติบุคคล ส่วนเจ้าของรถที่ไม่สามารถดําเนินการได้ด้วยตนเอง ต้องมีหนังสือมอบอํานาจ พร้อมสําเนาบัตรประชาชนผู้มอบอํานาจและผู้รับมอบอํานาจ โดยติดต่อขอเคลือบสีใหม่ได้ที่งานแผ่นป้ายทะเบียนรถ อาคาร 7 ขบ. โดยตรง ซึ่งสามารถรอรับได้ภายในวันที่ติดต่อทันที หรือยื่นความประสงค์ได้ที่สํานักงานขนส่งที่รถนั้นจดทะเบียนหรืออยู่ในความรับผิดชอบ เพื่อให้สํานักงานขนส่งที่รับแจ้งจัดส่งแผ่นป้ายทะเบียนเข้ามาเคลือบสีที่กรมการขนส่งทางบกใช้ระยะเวลาดําเนินการรวมจัดส่งไม่เกิน 7 วันทําการ ซึ่งเจ้าของรถสามารถใช้ใบนัดรับแผ่นป้ายทะเบียนรถเป็นหลักฐานชั่วคราวแสดงกับเจ้าพนักงานเจ้าหน้าที่แทนแผ่นป้ายทะเบียนรถที่อยู่ระหว่างส่งเคลือบสีได้ ทั้งนี้ แผ่นป้ายทะเบียนรถที่ต้องการเคลือบสีใหม่ ต้องผ่านการทําความสะอาดเบื้องต้น และอยู่ในสภาพสมบูรณ์ เช่น ไม่บิดงอ เจาะรู เป็นต้น
รองอธิบดีกรมการขนส่งทางบก กล่าวเพิ่มเติมว่า หลังจากที่ ขบ. ได้ประชาสัมพันธ์ให้เจ้าของรถนําแผ่นป้ายทะเบียนมาเคลือบสีได้โดยไม่เสียค่าใช้จ่าย พบว่า มีจํานวนการยื่นคําขอรวมทั่วประเทศมากกว่า 7,200 ราย โดยที่บางรายพบสาเหตุสีหลุดลอกมาจากการใช้งาน หรือการขัดล้างที่ไม่ถูกวิธี ซึ่งสามารถขอรับแผ่นป้ายทะเบียนใหม่ทดแทนของเดิมได้เช่นกัน แต่จะมีค่าธรรมเนียมแผ่นป้ายละ 100 บาท ดังนั้น เพื่อรักษาและยืดอายุการใช้งานแผ่นป้ายทะเบียนรถ ขอให้เจ้าของรถให้ความสําคัญกับการดูแลรักษาแผ่นป้ายทะเบียนรถให้ถูกวิธี ไม่ใช้น้ํายาขัดล้างถูรุนแรงบริเวณแผ่นป้าย ตัวอักษรหรือตัวเลข ให้ใช้น้ําเปล่าหรือน้ําผสมแชมพูอ่อนๆ และใช้ผ้านุ่มบางหรือสําลีเช็ดทําความสะอาด ส่วนเจ้าของรถที่ต้องการใส่กรอบแผ่นป้ายทะเบียนเพื่อป้องกันการชํารุดก็สามารถกระทําได้ โดยต้องเป็นกรอบใสที่มองเห็นรายละเอียดของแผ่นป้ายทะเบียนรถได้ชัดเจน ไม่มีส่วนหนึ่งส่วนใดของกรอบบดบังส่วนที่เป็นหมวดอักษร หมายเลขทะเบียน และตัวอักษรบอกชื่อจังหวัดโดยเด็ดขาด สอบถามรายละเอียดได้ที่ สํานักงานขนส่งทุกแห่ง หรือโทรสายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-ครม. ไฟเขียวงบกว่า 12 ลบ. ช่วยเหลือ “ศิลปินอาวุโส” จำนวน 2,459 คน ที่ได้รับผลกระทบจากโควิด-19
วันจันทร์ที่ 22 สิงหาคม 2565
ครม. ไฟเขียวงบกว่า 12 ลบ. ช่วยเหลือ “ศิลปินอาวุโส” จํานวน 2,459 คน ที่ได้รับผลกระทบจากโควิด-19
.....
ที่ประชุม ครม. (16 ส.ค. 65) อนุมัติโครงการเยียวยาศิลปินผู้มีอายุเกิน 65 ปี ที่ได้รับผลกระทบจากการแพร่ระบาดของโควิด-19 จํานวน 2,459 คน วงเงิน 12.29 ล้านบาท โดยใช้จ่ายจากเงินกู้ภายใต้แผนงานหรือโครงการที่มีวัตถุประสงค์เพื่อช่วยเหลือ เยียวยา และชดเชยให้แก่ประชาชนทุกสาขาอาชีพซึ่งได้รับผลกระทบจากการระบาดของโรคโควิด -19
.
ทั้งนี้ กลุ่มศิลปินที่มีอายุเกิน 65 ปี จํานวน 2,459 คน เป็นผู้ที่ได้ลงทะเบียนไว้ในระบบของกระทรวงแรงงาน “กลุ่มแรงงานนอกระบบและไม่เข้าข่ายเป็นผู้ประกันตนตามมาตรา 33 มาตรา 39 และมาตรา 40” ตาม พ.ร.บ.ประกันสังคม เมื่อช่วงเดือน ม.ค. 65 ที่ผ่านมา
.
ประกอบด้วย ศิลปินที่เกี่ยวกับสถานบันเทิงในพื้นที่ควบคุมสูงสุดและเข้มงวด 23 จังหวัด จํานวน 1,140 คน วงเงิน 5.7 ล้านบาท และศิลปินที่เกี่ยวกับสถานบันเทิงที่อยู่นอกพื้นที่ควบคุมสูงสุด 1,319 คน วงเงิน 6.59 ล้านบาท มีระยะเวลาดําเนินโครงการฯ 3 เดือน (ส.ค. - ต.ค. 65)
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.อนุมัติแก้กฎหมายเพิ่มทุนทรัพย์ไกล่เกลี่ยข้อพิพาททางแพ่งอื่นเป็น 2 ล้านบาท
วันอังคารที่ 19 เมษายน 2565
ครม.อนุมัติแก้กฎหมายเพิ่มทุนทรัพย์ไกล่เกลี่ยข้อพิพาททางแพ่งอื่นเป็น 2 ล้านบาท
ครม.อนุมัติแก้กฎหมายเพิ่มทุนทรัพย์ไกล่เกลี่ยข้อพิพาททางแพ่งอื่นเป็น 2 ล้านบาท
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 19 เมษายน 2565 ว่า ครม.อนุมัติร่างพระราชกฤษฎีกากําหนดทุนทรัพย์การไกล่เกลี่ยและประนอมข้อพิพาททางแพ่งอื่น พ.ศ. .... ซึ่งเป็นการแก้กฎกระทรวงว่าด้วยการไกล่เกลี่ยและประนอมข้อพิพาททางแพ่ง พ.ศ. 2553 โดยเพิ่มจํานวนทุนทรัพย์ของการไกล่เกลี่ยและประนอมข้อพิพาททางแพ่งอื่น ที่ไม่ใช่ข้อพิพาททางแพ่งเกี่ยวกับที่ดินและมรดก จากเดิมที่กําหนดทุนทรัพย์ไว้ไม่เกิน 2 แสนบาท เพิ่มเป็น 2 ล้านบาท เนื่องจากที่ผ่านมามีประชาชนที่เกิดข้อพิพาททางแพ่งอื่นมีทุนทรัพย์มากกว่า 200,000 บาท ยื่นคําร้องขอไกล่เกลี่ยข้อพิพาทจํานวนมาก จึงจําเป็นต้องแก้กฎกระทรวงดังกล่าวเพื่อให้การไกล่เกลี่ยและประนอมข้อพิพาททางแพ่งอื่นมีความเหมาะสมกับสภาวะเศรษฐกิจในปัจจุบัน
รัฐบาลไทย-ข่าวทำเนียบรัฐบาล-โฆษกรัฐบาลปลื้ม โครงการประกันรายได้เกษตรกร ช่วยเกษตรกร ได้รับประโยชน์แล้วกว่า 8 ล้านครัวเรือน
วันเสาร์ที่ 20 พฤศจิกายน 2564
โฆษกรัฐบาลปลื้ม โครงการประกันรายได้เกษตรกร ช่วยเกษตรกร ได้รับประโยชน์แล้วกว่า 8 ล้านครัวเรือน
โฆษกรัฐบาลปลื้ม โครงการประกันรายได้เกษตรกร ช่วยเกษตรกร ได้รับประโยชน์แล้วกว่า 8 ล้านครัวเรือนตามข้อสั่งการ”นายก”ล่าสุด ก. พาณิชย์ ได้ประกาศราคาอ้างอิงข้าวโพดเลี้ยงสัตว์ 9.45 บาท/กิโล  ทําให้เกษตรกรข้าวโพดเลี้ยงสัตว์กว่า 4.5 แสนครัวเรือน ขายผลผลิตราคาสูงได้
วันนี้(20พ.ย.64)นายธนกรวังบุญคงชนะโฆษกประจําสํานักนายกรัฐมนตรีกล่าวถึงการดําเนินงานของรัฐบาลที่ผ่านมาว่าได้มีมาตรการประกันราคาสินค้าเกษตร5ชนิดทั้งข้าวปาล์มมันสําปะหลังยางพาราข้าวโพดเลี้ยงสัตว์โดยในรอบ3ปี(พ.ศ.2562 – 2564)ที่วาระการขออนุมัติผ่านคณะรัฐมนตรี(ครม.)เห็นชอบงบประมาณอุดหนุน"ประกันรายได้"จ่ายส่วนต่างราคาสินค้าเกษตร5ชนิดรวมยอด276,193ล้านบาทดังนี้ข้าว190,311ล้านบาทยางพารา37,821ล้านบาทปาล์ม22,186ล้านบาทมันสําปะหลัง20,372ล้านบาทและข้าวโพดเลี้ยงสัตว์5,503ล้านบาท ทั้งนี้โครงการประกันรายได้เกษตรกรเป็นการสร้างหลักประกันรายได้พื้นฐานและดูแลทุกกลุ่มประกันรายได้ข้าว ยาง พาราปาล์ม น้ํามันมันสําปะหลังและข้าวโพดให้มีพลังก้าวต่อด้วยศักยภาพของตนเองมีเกษตรกรที่ได้รับประโยชน์แล้วกว่า8ล้านครัวเรือน
นายธนกรกล่าวว่าล่าสุดเมื่อวันที่17พฤศจิกายนที่ผ่านมาคณะอนุกรรมการกํากับดูแลและกําหนดเกณฑ์กลางอ้างอิงโครงการ"ประกันรายได้เกษตรกร"ผู้ปลูกข้าวโพดเลี้ยงสัตว์ได้มีมติในคราวประชุมครั้งที่12/2564เห็นชอบการกําหนดราคาเกณฑ์กลางอ้างอิงตามโครงการประกันรายได้เกษตรกรผู้ปลูกข้าวโพดเลี้ยงสัตว์ปี2564/65 (งวดที่1)ดังนี้
ข้อ1ราคาเกณฑ์กลางอ้างอิงประจําวันที่20พฤศจิกายน2564เพื่อใช้ในการชดเชยส่วนต่างตามโครงการ"ประกันรายได้เกษตรกร"ผู้ปลูกข้าวโพดเลี้ยงสัตว์ปี2564/65 (งวดที่1)สําหรับเกษตรกรที่ขึ้นทะเบียนเกษตรกรผู้ปลูกข้าวโพดเลี้ยงสัตว์กับกรมส่งเสริมการเกษตรโดยมีวันเพาะปลูกตั้งแต่วันที่1มิถุนายน2564และระบุวันที่คาดว่าจะเก็บเกี่ยวตั้งแต่วันที่20พฤศจิกายน2564เป็นต้นไปสําหรับข้าวโพดเลี้ยงสัตว์เมล็ดความชื้นไม่เกิน14.5%กิโลกรัมละ9.45บาทข้อ2การชดเชยส่วนต่างเมื่อคํานวณส่วนต่างจากราคาเป้าหมายกับราคาเกณฑ์กลางอ้างอิงตามข้อ1แล้วราคาเกณฑ์กลางอ้างอิงในครั้งนี้สูงกว่าราคาเป้าหมาย(กิโลกรัมละ8.50บาท)จึงไม่มีการจ่ายชดเชยส่วนต่างให้แก่เกษตรกรทําให้งวดแรกของปีที่3เกษตรกรข้าวโพดเลี้ยงสัตว์กว่า4.5แสนครัวเรือนขายผลผลิตได้ราคาสูงในการเริ่มต้นผลผลิตปีนี้
“หลักการของการประกันรายได้ขั้นต่ําเพื่อให้เกษตรมีความมั่นคงของรายได้ แทนการแทรกแซงระดับราคาสินค้าเกษตรลดภาระงบประมาณในการรับซื้อผลผลิตและจัดเก็บบริหารสต็อกสินค้าขณะเดียวกันนายกรัฐมนตรียังมีนโยบายโครงการเกษตรแปลงใหญ่การบริหารกองทุนเพื่อการเกษตรและเงินเชื่อภาครัฐรวมทั้งส่งเสริมการนําเทคโนโลยีมาใช้ในกระบวนการการผลิตแปรรูปจําหน่ายผลิตภัณฑ์สร้างมูลค่าสินค้าการเกษตรให้มากพร้อมๆไปกับการเร่งแก้ปัญหาหนี้สินเกษตรกรด้วย ซึ่งแนวทางการทํางานของนายกรัฐมนตรีคือเร่งแก้ไขปัญหาเดิมศึกษาปัญหาปัจจุบันและวางแผนอนาคต เพื่อสร้างเข้มแข็งให้กับพี่น้องเกษตรกรไทย”นายธนกรกล่าว
———————-
รัฐบาลไทย-ข่าวทำเนียบรัฐบาล-กรมทางหลวงดำเนินการโครงการก่อสร้างขยายทางหลวงหมายเลข 3304 (ดอนสีนนท์) - บรรจบทางหลวงหมายเลข 331 (แปลงยาว) อำเภอแปลงยาว จังหวัดฉะเชิงเทรา
วันจันทร์ที่ 14 กุมภาพันธ์ 2565
กรมทางหลวงดําเนินการโครงการก่อสร้างขยายทางหลวงหมายเลข 3304 (ดอนสีนนท์) - บรรจบทางหลวงหมายเลข 331 (แปลงยาว) อําเภอแปลงยาว จังหวัดฉะเชิงเทรา
ตามนโยบายของ นายศักดิ์สยาม  ชิดชอบ รัฐมนตรีว่าการกระทรวงคมนาคม ที่ต้องการพัฒนาทางหลวงรองรับระเบียงเศรษฐกิจภาคตะวันออก (ECC)
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 ดําเนินการโครงการก่อสร้าง ขยายทางหลวงหมายเลข 3304 สายแยกทางหลวงหมายเลข 315 (ดอนสีนนท์) - บรรจบทางหลวงหมายเลข 331 (แปลงยาว) เดิมเป็นถนนมาตรฐาน 2 ช่องจราจร ไป - กลับ เป็นทางหลวงที่มีความสําคัญต่อระบบโลจิสติกส์ ตามแผนงานบูรณาการขับเคลื่อนเขตพัฒนาพิเศษภาคตะวันออก (EEC) จึงมีความจําเป็นต้องปรับปรุงทางหลวงสายนี้ให้สามารถรองรับการจราจร ที่หนาแน่น โดยเฉพาะรถบรรทุกขนาดใหญ่ที่มีปริมาณค่อนข้างมาก มีการก่อสร้างสะพานข้ามคลองชลประทาน และปรับปรุงบริเวณสามแยกช่วงบรรจบทางหลวงหมายเลข 331 (แปลงยาว)
โครงการก่อสร้างขยายทางหลวงหมายเลข 3304 สายแยกทางหลวงหมายเลข 315 (ดอนสีนนท์) - บรรจบทางหลวงหมายเลข 331 (แปลงยาว) แบ่งการก่อสร้างออกเป็น 2 ตอน โดยตอนที่ 1 ระหว่าง กม. ที่ 0+800 - 12+000 และตอนที่ 2 ระหว่าง กม. ที่ 12+000 - 20+260 รวมระยะทาง 20 กิโลเมตร เป็นการก่อสร้างขยายเขตทางหลวงแบบมาตรฐานทางชั้นพิเศษ จากเดิม 2 ช่องจราจร ไป - กลับ เป็น 4 ช่องจราจร ไป - กลับ โดยด้านซ้ายทางเป็นการก่อสร้างชั้นโครงสร้างถนนใหม่ 2 ช่องจราจร ด้านขวาทางเป็นการก่อสร้างชั้นโครงสร้างบนทางหลวงเดิม 2 ช่องจราจร ผิวทางแบบแอสฟัลท์คอนกรีตและบางช่วงเป็นแบบคอนกรีตแบ่งทิศทางการจราจรด้วยเกาะกลางแบบยก กว้าง 4.6 เมตร มีช่องจราจรช่องละ 3.5 เมตร ไหล่ทางด้านในกว้าง 0.5 เมตร ไหล่ทางด้านนอกกว้าง 1.5 เมตร รวมติดตั้งไฟฟ้าแสงสว่าง งานก่อสร้างสะพานข้ามคลอง งานก่อสร้างสะพานข้ามแยก งานก่อสร้างศาลาที่พักผู้โดยสาร และจุดกลับรถ งบประมาณ 1,195,943,000 บาท
ทั้งนี้เมื่อโครงการดังกล่าวก่อสร้างแล้วเสร็จ จะเป็นการเพิ่มความมั่นคงแข็งแรงของทางหลวง ช่วยเพิ่มประสิทธิภาพการคมนาคมขนส่งให้มีความสะดวก รวดเร็ว และปลอดภัยในการเดินทาง เพิ่มขีดความสามารถในการรองรับปริมาณจราจร ทําให้การจราจรเคลื่อนตัวได้สะดวก เอื้ออํานวยให้การจราจรเกิดสภาพคล่องขึ้น ส่งเสริมคุณภาพชีวิต เศรษฐกิจ สังคมของจังหวัด และช่วยรองรับการขยายตัวทางเศรษฐกิจและการเปิดประชาคมเศรษฐกิจอาเซียน (AEC) และโครงการระเบียงเศรษฐกิจภาคตะวันออก (EEC) ซึ่งจะนํามาสู่การเพิ่มศักยภาพทางด้านการแข่งขันต่อไป ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ผู้ตรวจดีอีเอส ลงพื้นที่ติดตามความคืบหน้าโครงการขับเคลื่อนเศรษฐกิจดิจิทัล ตามนโยบายสำคัญของกระทรวงฯ ใน จ.ชัยนาท
วันศุกร์ที่ 26 สิงหาคม 2565
ผู้ตรวจดีอีเอส ลงพื้นที่ติดตามความคืบหน้าโครงการขับเคลื่อนเศรษฐกิจดิจิทัล ตามนโยบายสําคัญของกระทรวงฯ ใน จ.ชัยนาท
ผู้ตรวจดีอีเอส ลงพื้นที่ติดตามความคืบหน้าโครงการขับเคลื่อนเศรษฐกิจดิจิทัล ตามนโยบายสําคัญของกระทรวงฯ ใน จ.ชัยนาท
เมื่อวันที่25สิงหาคม2565นางสาวกรรวีสิทธิชีวภาคผู้ตรวจราชการกระทรวงดิจิทัลเพื่อเศรษฐกิจและสังคม ลงพื้นที่จ.ชัยนาทเพื่อตรวจเยี่ยมให้กําลังใจและรับฟังสรุปผลการดําเนินงานสําคัญรวมทั้งปัญหา/อุปสรรคในการดําเนินงานด้านเทคโนโลยีดิจิทัลของรัฐบาลตามนโยบายและแผนงานสําคัญในปี2565อาทิโครงการยกระดับศูนย์การเรียนICTชุมชนสู่ศูนย์ดิจิทัลชุมชนโครงการบริการอินเทอร์เน็ตสาธารณะสู่ชุมชนโครงการเน็ตประชารัฐ/เครือข่ายอาสาสมัครดิจิทัล(อสด.)โครงการจัดทําบัญชีข้อมูลภาครัฐ(GD Catalog)โครงการSmart Cityเป็นต้น
โดยคณะของผู้ตรวจฯรับฟังความคืบหน้าการขับเคลื่อนงานดิจิทัลเพื่อเศรษฐกิจและสังคมในพื้นที่ที่ตอบโจทย์ยุทธศาสตร์จังหวัดและได้ให้ข้อเสนอแนะเกี่ยวกับการทํางานร่วมกันของหน่วยงานในสังกัดทํางานให้เป็นทีมในจังหวัดชัยนาทและขับเคลื่อนโดยคณะทํางานขับเคลื่อนยุทธศาสตร์กระทรวงดิจิทัลเพื่อเศรษฐกิจและสังคมในระดับจังหวัดเพื่อผลสําเร็จที่เป็นรูปธรรมเกิดประโยชน์ต่อประชาชน/ภาคส่วนต่างๆในการนี้ได้ตรวจเยี่ยมสถานีอุตุนิยมวิทยาจังหวัดชัยนาทและตรวจเยี่ยมศูนย์ดิจิทัลจังหวัดชัยนาทศูนย์โรงเรียนชัยนาทพิทยาคม
***************
รัฐบาลไทย-ข่าวทำเนียบรัฐบาล-จิตอาสาเพชรบุรี รวมพลังจิตอาสาพัฒนา เอามื้อสามัคคี หลังการฝึกอบรมเชิงปฏิบัติการขับเคลื่อนยุทธศาสตร์ นำการเปลี่ยนแปลงอำเภอนำร่อง
วันศุกร์ที่ 19 สิงหาคม 2565
จิตอาสาเพชรบุรี รวมพลังจิตอาสาพัฒนา เอามื้อสามัคคี หลังการฝึกอบรมเชิงปฏิบัติการขับเคลื่อนยุทธศาสตร์ นําการเปลี่ยนแปลงอําเภอนําร่อง
จิตอาสาเพชรบุรี รวมพลังจิตอาสาพัฒนา เอามื้อสามัคคี หลังการฝึกอบรมเชิงปฏิบัติการขับเคลื่อนยุทธศาสตร์ นําการเปลี่ยนแปลงอําเภอนําร่อง
เมื่อวันที่ 18 สิงหาคม 2565 เวลา 13.30 น. นายณัฐวุฒิ เพ็ชรพรหมศร ผู้ว่าราชการจังหวัดเพชรบุรี เปิดเผยว่า จังหวัดเพชรบุรี ได้จัดกิจกรรมรวมพลังจิตอาสาพัฒนา เอามื้อสามัคคี หลังการฝึกอบรมเชิงปฏิบัติการขับเคลื่อนยุทธศาสตร์ นําการเปลี่ยนแปลงอําเภอนําร่อง ณ ศูนย์ศึกษาและพัฒนาชุมชนเพชรบุรี อําเภอชะอํา โดยมีหัวหน้าส่วนราชการ เจ้าหน้าที่ ประชาชนจิตอาสา และภาคีเครือข่ายเข้าร่วมกิจกรรม
นายณัฐวุฒิ เพ็ชรพรหมศร ผู้ว่าราชการจังหวัดเพชรบุรี กล่าวว่า จังหวัดเพชรบุรีน้อมสํานึกในพระมหากรุณาธิคุณของพระบาทสมเด็จพระวชิรเกล้าเจ้าอยู่หัว ที่ได้พระราชทานโครงการจิตอาสาพระราชทานตามแนวพระราชดําริ “เราทําความ ดี ด้วยหัวใจ” ด้วยทรงมุ่งหวังให้พสกนิกรทุกหมู่เหล่า มีความสมัครสมานสามัคคี ร่วมมือร่วมใจประกอบกิจกรรมสาธารณะ ฯลฯ โดยจิตอาสาเพชรบุรีได้ร่วมกันทําความดีเพื่อแผ่นดิน จิตอาสาพัฒนา เอามื้อสามัคคี ลงพื้นที่แปลงการเกษตรต้นแบบการพัฒนาคุณภาพชีวิต โดยมาร่วมด้วยช่วยกัน ศึกษาพื้นที่การทําเกษตรพอเพียง มาช่วยกันห่มหญ้า บนกล้าพันธุ์พืชที่ปลูกแล้วรอการเจริญเติบโตให้งอกงาม มีทั้งพืชผักสวนครัว เช่น กระชาย มะเขือ และต้นไม้หลากชนิด ร่วมส่งเสริมเศรษฐกิจพอเพียงแบบผสมผสาน ด้วยการปลูกพืชเกษตรอินทรีย์ และร่วมกันโยน EM ชนิดก้อน ซึ่งเป็นก้อนจุลินทรีย์ที่จะช่วยบําบัดน้ําเสีย ย่อยสลายสารอินทรีย์ อินทรีย์วัตถุ และสิ่งปฏิกูลต่างๆ ในน้ํา เพื่อมีน้ําสะอาดไว้ใช้ในการดํารงชีวิต
“สําหรับกิจกรรม “จิตอาสาพัฒนา เอามือสามัคคี” เป็นกิจกรรมส่วนหนึ่งในการฝึกอบรมเชิงปฏิบัติการ นักขับเคลื่อนยุทธศาสตร์นําการเปลี่ยนแปลงอําเภอนําร่อง ระดับกลุ่มจังหวัด ที่ได้น้อมนําแนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และนําหลักการทรงงานมาปรับใช้ในการ “บําบัดทุกข์ บํารุงสุข” ให้กับประชาชน นําหลักปรัชญาของเศรษฐกิจพอเพียงมาเป็นแนวทางในการปฏิบัติงานและพัฒนาประเทศและใช้เป็นแนวทางในการดํารงชีวิต พร้อมทั้งร่วมสานต่อพระราชปณิธานของพระบาทสมเด็จพระวชิรเกล้าเจ้าอยู่หัว ในการ สืบสาน รักษา และต่อยอด งานจิตอาสา “เราทําความดีด้วยหัวใจ” ด้วยการร่วมกันทําความดีด้วยหัวใจ ใช้พลังจิตอาสาเอามื้อสามัคคีในวันนี้” ผู้ว่าราชการจังหวัดเพชรบุรี ได้กล่าวทิ้งท้าย
รัฐบาลไทย-ข่าวทำเนียบรัฐบาล-เคาะยืดเวลาเช่าพื้นที่รอบสนามบิน 30 ปี AOT
วันศุกร์ที่ 1 ตุลาคม 2564
เคาะยืดเวลาเช่าพื้นที่รอบสนามบิน 30 ปี AOT
พร้อมรับผู้ประกอบการ เตรียมลงทุนโครงสร้างพื้นฐานรองรับกว่า 1,985 ล้านบาท
นายนิตินัย ศิริสมรรถการ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) (AOT) เปิดเผยถึง ความคืบหน้าในการพัฒนาพื้นที่เชิงพาณิชย์โดยรอบท่าอากาศยานของ AOT ว่ากระทรวงการคลังมีมติเห็นชอบการขยายระยะเวลาการใช้ประโยชน์ในที่ดินราชพัสดุ ออกไปอีก 30 ปี นับตั้งแต่วันที่ 30 กันยายน 2564 - 29 กันยายน 2594 ครอบคลุมการดําเนินกิจการท่าอากาศยานทั้ง 6 แห่ง ได้แก่ ท่าอากาศยานสุวรรณภูมิ (ทสภ.) ท่าอากาศยานดอนเมือง (ทดม.) ท่าอากาศยานเชียงใหม่ (ทชม.) ท่าอากาศยานแม่ฟ้าหลวง เชียงราย (ทชร.) ท่าอากาศยานภูเก็ต (ทภก.) และท่าอากาศยานหาดใหญ่ (ทหญ.) ซึ่ง AOT ได้ทําข้อตกลงการใช้ประโยชน์ในที่ราชพัสดุไว้กับกรมท่าอากาศยาน (ทย.) และกองทัพอากาศ (ทอ.)
นายนิตินัยกล่าวต่อว่า การขยายเวลาการใช้ประโยชน์ที่ดินราชพัสดุในครั้งนี้ ส่งผลให้เกิดการพัฒนาโครงการขนาดใหญ่ ที่มีมูลค่าการลงทุนสูงในทั้ง 6 ท่าอากาศยานของ AOT บนพื้นที่จํานวนมากกว่า 2,100 ไร่ จากพื้นที่ทั้งหมดราว 32,000 ไร่ ตลอดจนส่งเสริมศักยภาพของท่าอากาศยาน ไปพร้อมกับการเพิ่มผลตอบแทนทางการเงินให้กับผู้ประกอบการ นําไปสู่ความคุ้มค่าการลงทุนในกิจการต่างๆ ภายในท่าอากาศยาน พร้อมสร้างรายได้ในระยะยาวให้กับ AOT อีกด้วย โดยที่ผ่านมา มีผู้ประกอบการจํานวนมากแจ้งความจํานงขอเข้าใช้ประโยชน์ในพื้นที่ว่างเปล่าเพื่อพัฒนาเป็นโครงการต่างๆ มากกว่า 68 โครงการ อย่างไรก็ตาม AOT ได้เตรียมความพร้อมเพื่อรองรับการพัฒนาพื้นที่ดังกล่าวเอาไว้แล้ว ทั้งด้านการส่งเสริมให้ผู้ประกอบการเข้าใช้ประโยชน์ในพื้นที่ และการจัดสรรการใช้ประโยชน์ที่ดินแปลงถนนวัดศรีวารีน้อย 723 ไร่ บริเวณโดยรอบ ทสภ. ซึ่งคาดว่าจะเริ่มจัดสรรผู้ประกอบการกลุ่มแรกเพื่อเข้าใช้ประโยชน์พื้นที่ได้ภายใน 3 เดือนนับจากนี้หรือภายในเดือนธันวาคม 2564 ล่าสุดที่ประชุมคณะกรรมการ AOT ได้มีมติเห็นชอบอนุมัติแผนลงทุนโครงสร้างพื้นฐานด้านการคมนาคมและระบบสาธารณูปโภคหลักบนพื้นที่ดังกล่าว ภายใต้กรอบวงเงินงบประมาณ 1,985.349 ล้านบาท เมื่อวันที่ 22 กันยายน 2564 ที่ผ่านมานี้
ส่วนด้านความคืบหน้าการแก้ไขข้อตกลงการใช้ที่ดินราชพัสดุ นายนิตินัยระบุว่า ทย.ได้ลงนามในบันทึกแก้ไขข้อตกลงการใช้ประโยชน์ในที่ดินราชพัสดุในส่วนของ ทย. ทั้ง 5 ท่าอากาศยาน ได้แก่ ทสภ. ทชม.(บางส่วน) ทชร. ทภก. และ ทหญ. เป็นที่เรียบร้อยแล้ว ส่วนที่เหลืออีก 2 ท่าอากาศยาน ได้แก่ ทดม. และ ทชม.(บางส่วน) ขณะนี้อยู่ระหว่างกระบวนการแก้ไขข้อตกลงฯ ซึ่งคาดว่าจะดําเนินการแล้วเสร็จในอีกไม่ช้า
รัฐบาลไทย-ข่าวทำเนียบรัฐบาล-โฆษกรัฐบาลเผย เลขา สมช. นำภาคเอกชนถกเตรียมความพร้อมเปิดประเทศ ขณะนี้ มีจำนวนผู้ลงทะเบียนผ่านระบบ Thailand Pass 22,779 คน และมีผู้ได้รับอนุมัติแล้ว 4,206 คน
วันอังคารที่ 2 พฤศจิกายน 2564
โฆษกรัฐบาลเผย เลขา สมช. นําภาคเอกชนถกเตรียมความพร้อมเปิดประเทศ ขณะนี้ มีจํานวนผู้ลงทะเบียนผ่านระบบ Thailand Pass 22,779 คน และมีผู้ได้รับอนุมัติแล้ว 4,206 คน
โฆษกรัฐบาลเผย เลขา สมช. นําภาคเอกชนถกเตรียมความพร้อมเปิดประเทศ ขณะนี้ มีจํานวนผู้ลงทะเบียนผ่านระบบ Thailand Pass 22,779 คน และมีผู้ได้รับอนุมัติแล้ว 4,206 คน
นายธนกร วังบุญคงชนะ โฆษกประจําสํานักนายกรัฐมนตรี ติดตามการประชุมชี้แจงทําความเข้าใจเกี่ยวกับแผนการเปิดประเทศต่อภาคเอกชนและสื่อมวลชน โดยมี พลเอก สุพจน์ มาลานิยม เลขาธิการสภาความมั่นคงแห่งชาติ ในฐานะ ผอ.ศปก.ศบค. เป็นประธานการประชุม โดยมีส่วนราชการที่รับผิดชอบในการรองรับการเปิดประเทศ อาทิ กรมควบคุมโรค กระทรวงการต่างประเทศ การท่องเที่ยวแห่งประเทศไทย และภาคเอกชนที่เกี่ยวข้อง อาทิ หอการค้าไทยและสภาหอการค้าไทย สภาอุตสาหกรรมการท่องเที่ยวแห่งประเทศไทย สมาคมโรงแรมไทย สมาคมสายการบินแห่งประเทศไทย และสมาคมภัตตาคารไทย รวมถึงภาคสื่อมวลชน อาทิ สมาคมนักข่าวนักหนังสือพิมพ์แห่งประเทศไทยเพื่อสร้างความเข้าใจแก่ประชาชน
โดยที่ประชุมได้ชี้แจงแนวทางการเดินทางเข้าประเทศ ทั้ง 3 รูปแบบ ได้แก่ Test and Go / Sandbox Programs / Quarantine พร้อมเร่งรัดให้ให้สถานประกอบการ โรงแรม/ที่พัก ในพื้นที่นําร่องท่องเที่ยวมีมาตรฐาน SHA / SHA+ รวมถึงมีแนวทางการปฏิบัติในทุกกิจการ/กิจกรรม เพื่อรองรับการเปิดรับนักท่องเที่ยว ทั้งนี้ ที่ประชุมได้รับฟังข้อคิดเห็นและผลตอบรับจากมาตรการ ศบค. จากภาคเอกชนเพื่อที่จะนําไปปรับมาตรการให้สอดคล้องกับการปฏิบัติเพื่ออํานวยความสะดวกต่อภาคธุรกิจท่องเที่ยวไปอนาคตต่อไป พร้อมมอบหมายให้ส่วนราชการที่เกี่ยวข้องรวบรวมสถิติการเข้าออกประเทศตั้งแต่วันที่ 1 พฤศจิกายน 2564 เป็นต้นไป และจะมีการแถลงข่าวเพื่อให้ภาคธุรกิจทราบผ่านการแถลงข่าวประจําวัน ตามคําขอของภาคเอกชนในที่ประชุมเพื่อใช้นําข้อมูลไปใช้ในการวางแผนทางธุรกิจด้วย
ในโอกาสนี้ เลขาธิการสภาความมั่นคงแห่งชาติ กล่าวว่า “ต้องขอขอบคุณท่านนายกฯ ที่ได้ตัดสินใจอย่างกล้าหาญที่จะเปิดประเทศ เพื่อประคับประคองภาคเศรษฐกิจและธุรกิจให้สามารถเดินหน้าต่อไปได้ โดยได้รับความสนใจและร่วมมือจากธุรกิจภาคเอกชนสมาคมองค์กรต่าง ๆ ที่เข้ามาสนับสนุนและให้ความเห็นในวันนี้”
โฆษกประจําสํานักนายกรัฐมนตรี ยังเผยว่า มีการประมาณการรายละเอียดการเดินทางเข้าประเทศไทย ณ ท่าอากาศยานสุวรรณภูมิ ประจําวันที่ 2 พฤศจิกายน 2564 จํานวน 31 เที่ยวบิน จํานวนผู้โดยสาร 2,080 คน แบ่งเป็น ชาวไทย 669 คน และ ชาวต่างชาติ 1,411 คน โดยมีเที่ยวบินจากหลายประเทศที่เข้าข่ายสามารถเดินทางเข้าไทยได้โดยไม่ต้องกักตัว อาทิ เที่ยวบิน EK384 จากสหรัฐอาหรับฯ ผู้โดยสาร 286 คน เที่ยวบิน KE653 จากเกาหลีใต้ มีผู้โดยสาร 110 คน และเที่ยวบิน JL707 จากญี่ปุ่น มีผู้โดยสาร 143 คน เป็นต้น ซึ่งคาดว่าจะมีจํานวนผู้โดยสารตั้งแต่วันที่ 1 - 30 พฤศจิกายน อยู่ที่ 725,978 คน เฉลี่ย 24,199 คน/วัน
ตั้งแต่วันที่ 1 พฤศจิกายน 2564 มีจํานวนผู้ลงทะเบียนผ่านระบบ Thailand Pass ขณะนี้ 22,779 คน และมีผู้ได้รับอนุมัติแล้ว 4,206 คน (ข้อมูล ณ วันที่ 2 พฤศจิกายน 2564) ซึ่งกรมการกงสุลย้ําให้ประชาชนและชาวต่างชาติตรวจสอบก่อนการลงทะเบียนขอ Thailand Pass เพื่อเข้าสู่ประเทศไทยผ่านเว็บไซต์ www.tp.consular.go.th เท่านั้น
รัฐบาลไทย-ข่าวทำเนียบรัฐบาล- ผู้ตรวจฯดีอีเอส หารือเตรียมเนื้อหาการประชุมคณะทำงานฯ พัฒนาระบบวิทยุคมนาคมของประเทศ
วันอังคารที่ 18 มกราคม 2565
ผู้ตรวจฯดีอีเอส  หารือเตรียมเนื้อหาการประชุมคณะทํางานฯ พัฒนาระบบวิทยุคมนาคมของประเทศ
ผู้ตรวจฯดีอีเอส  หารือเตรียมเนื้อหาการประชุมคณะทํางานฯ พัฒนาระบบวิทยุคมนาคมของประเทศ
เมื่อวันที่18มกราคม2564นางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมหารือเพื่อเตรียมเนื้อหาการประชุมคณะทํางานศึกษาและพัฒนาระบบวิทยุคมนาคมของประเทศณห้องประชุม701ชั้น7สํานักงานปลัดกระทรวงดิจิทัลเพื่อเศรษฐกิจและสังคมโดยที่ประชุมพิจารณาประเด็นสืบเนื่องตามมติที่ประชุมคณะทํางานศึกษาและพัฒนาระบบวิทยุคมนาคมของประเทศช่วงเดือนสิงหาคม2564ที่ผ่านมาที่ให้หน่วยงานที่เกี่ยวข้องไปศึกษาเพิ่มเติม อาทิ1.แนวทางการใช้งบประมาณจากกองทุนUSOหรือการหักลดจากการนําส่งUSO 2.การดําเนินการต้องเป็นไปตามประกาศกสทช.รวมทั้งกฎหมายที่เกี่ยวข้องและเสนอแนวทางให้ครม.พิจารณา3.เพิ่มจํานวนหน่วยงานที่ต้องการใช้งานเพื่อใช้ให้เกิดประโยชน์สูงสุดประหยัดงบประมาณในภาพรวมหารือกับหน่วยงานที่เกี่ยวข้องทั้งด้านกฎหมายแหล่งที่มาของงบประมาณมาตรฐานบัญชีการเงินรวมทั้งศึกษาเพิ่มเติมในการบูรณาการการใช้งานของเทคโนโลยีLTEและDigital Trunk Radioเป็นต้น
*************
รัฐบาลไทย-ข่าวทำเนียบรัฐบาล-สุดเจ๋ง! นักวิจัยไทยพัฒนา “เครื่องตรวจโควิด-19 จากลมหายใจ” ไม่เจ็บตัว แม่นยำ รู้ผลไวใน 5 นาที ค่าตรวจไม่เกิน 10 บาท/คน
วันพุธที่ 24 สิงหาคม 2565
สุดเจ๋ง! นักวิจัยไทยพัฒนา “เครื่องตรวจโควิด-19 จากลมหายใจ” ไม่เจ็บตัว แม่นยํา รู้ผลไวใน 5 นาที ค่าตรวจไม่เกิน 10 บาท/คน
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ชื่นชมนักวิจัยไทยที่คิดค้นพัฒนาระบบต้นแบบเครื่องตรวจคัดกรองผู้ติดเชื้อไวรัสโคโรนา 2019 (โควิด-19) แบบไม่เจ็บตัว โดยวิเคราะห์โปรไฟล์จากลมหายใจ ไม่ต้องแยงจมูก ไม่ต้องเจาะเลือด ไม่ต้องใช้น้ําลาย มีความไวและความจําเพาะสูง รู้ผลตรวจได้ภายใน 5 นาที มีค่าใช้จ่ายในการตรวจไม่เกิน 10 บาท/คน มีความแม่นยําประมาณ 97%
.
ผลงานนี้เป็นความร่วมมือจากหลายหน่วยงาน คือ สมาคมกีฬาเครื่องบินจําลองและวิทยุบังคับ รพ.ราชวิถี ม.มหิดล และภาคเอกชน ได้รับการสนับสนุนทุนวิจัยจากสํานักงานการวิจัยแห่งชาติ กระทรวงการอุดมศึกษา วิทยาศาสตร์ วิจัยและนวัตกรรม พัฒนาจนผลวิจัยประสบความสําเร็จสามารถต่อยอดในเชิงพาณิชย์ได้ จัดแสดงภายในงานประชุม APEC Health Week ระหว่างวันที่ 22-26 ส.ค.65 ที่โรงแรมมิลเลนเนียมฮิลตัน กทม.
.
อ่านเพิ่มเติม คลิก >>https://www.thaigov.go.th/news/contents/details/58251
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมท่าอากาศยาน กระทรวงคมนาคม พร้อมช่วยเหลือผู้ประกอบการและสายการบินในช่วงสถานการณ์โควิด-19
วันอาทิตย์ที่ 18 กรกฎาคม 2564
กรมท่าอากาศยาน กระทรวงคมนาคม พร้อมช่วยเหลือผู้ประกอบการและสายการบินในช่วงสถานการณ์โควิด-19
ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานด้านการบินช่วยเหลือเยียวยาผู้ประกอบการและสายการบินที่ได้รับผลกระทบ
นายอภิรัฐ ไชยวงศ์น้อย อธิบดีกรมท่าอากาศยาน กล่าวว่า ในช่วงสถานการณ์การแพร่ระบาดโรคติดเชื้อไวรัสโคโรนา 2019 (COVID-19) กรมท่าอากาศยานได้ดําเนินการช่วยเหลือผู้ประกอบการภายในท่าอากาศยาน และสายการบินอย่างเต็มที่ ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานด้านการบินช่วยเหลือเยียวยาผู้ประกอบการและสายการบินที่ได้รับผลกระทบจากการแพร่ระบาดของไวรัส COVID-19
ที่ผ่านมากรมท่าอากาศยานได้ตระหนักถึงความเดือดร้อนของผู้ประกอบการและสายการบิน และดําเนินการหามาตรการช่วยเหลือมาโดยตลอด ภายใต้กฎหมาย กรอบอํานาจหน้าที่ และระเบียบที่สามารถปฏิบัติได้ โดยได้มีมาตรการช่วยเหลือผู้ประกอบการ ดังนี้
ด้านผู้ประกอบการร้านค้าภายในท่าอากาศยาน กรมท่าอากาศยานได้ลดอัตราค่าเช่าพื้นที่(อัตราเก่า) ในอัตราร้อยละ 50 ตั้งแต่วันที่ 1 มีนาคม 2563 และในปีนี้กรมธนารักษ์ได้มีคําสั่งมอบอํานาจฉบับใหม่ ให้กรมท่าอากาศยานเกี่ยวกับการจัดหาประโยชน์ที่ราชพัสดุในภูมิภาค โดยให้กําหนดอัตราค่าเช่าใหม่ ซึ่งกรมท่าอากาศยานได้มีการช่วยเหลือผู้ประกอบการด้วยการเรียกเก็บอัตราค่าเช่าใหม่ในอัตราขั้นต่ําที่สุด ที่สามารถทําได้ตามคําสั่งที่กรมธนารักษ์กําหนด เบื้องต้นจะมีผลจนถึงวันที่ 30 กันยายน 2564
ด้านผู้ประกอบการสายการบิน กรมท่าอากาศยานได้ลดค่าบริการในการขึ้นลงของอากาศยาน (Landing Charge) และค่าบริการที่เก็บอากาศยาน (Parking Charge) ในอัตราร้อยละ 50 ตั้งแต่เดือนเมษายน 2563 และคณะรัฐมนตรีได้มีมติเห็นชอบให้ลดค่าบริการในการขึ้นลงของอากาศยาน ร้อยละ 50 และยกเว้นการเก็บค่าบริการที่เก็บอากาศยาน จนถึง 31 ธันวาคม 2564
ซึ่งกรมท่าอากาศยานจะประเมินสถานการณ์และพิจารณาแนวทางการมาตรการช่วยเหลือเป็นระยะ เพื่อช่วยเหลือผู้ประกอบการตามนโยบายของรัฐบาลและรัฐมนตรีว่าการกระทรวงคมนาคม และเพื่อให้ผู้ประกอบการยังคงสามารถดําเนินธุรกิจ พร้อมให้บริการประชาชนควบคู่ไปกับท่าอากาศยานได้ต่อไป
รัฐบาลไทย-ข่าวทำเนียบรัฐบาล-นายกรัฐมนตรีสั่งเร่งแก้กฎหมายฟอกเงินเอาผิดเครือข่ายบัญชีม้า สกัดเส้นทางโอนเงินแก๊งค์มิจฉาชีพ
วันพฤหัสบดีที่ 10 มีนาคม 2565
นายกรัฐมนตรีสั่งเร่งแก้กฎหมายฟอกเงินเอาผิดเครือข่ายบัญชีม้า สกัดเส้นทางโอนเงินแก๊งค์มิจฉาชีพ
นายกรัฐมนตรีสั่งเร่งแก้กฎหมายฟอกเงินเอาผิดเครือข่ายบัญชีม้า สกัดเส้นทางโอนเงินแก๊งค์มิจฉาชีพ
วันที่ 10 มี.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานจากนายชัยวุฒิ ธนาคมานุสรณ์ รมว.ดิจิทัลเพื่อเศรษฐกิจและสังคม (ดีอีเอส) ถึงความคืบหน้าการแก้ไขปัญหาอาชญากรรมทางออนไลน์ ว่าขณะนี้สํานักงานป้องกันและปราบปรามการฟอกเงิน (ปปง.) ได้เสนอแก้ไขพระราชบัญญัติ(พ.ร.บ.)ป้องกันและปรามปรามการฟอกเงิน ซึ่งได้กําหนดให้ผู้ที่เกี่ยวข้องกับการเปิดบัญชีม้าหรือบัญชีทางผ่านเพื่อรับโอนเงินระหว่างเหยื่อและมิจฉาชีพ จะต้องมีความผิดตามกฎหมายฟอกเงิน มีทั้งโทษจําคุกและโทษปรับ ซึ่งหากสามารถแก้ไขปัญหาบัญชีม้าได้จะสกัดเส้นทางการรับและโอนเงินในขบวนการของมิจฉาชีพ
พล.อ.ประยุทธ์ ได้มีข้อสั่งการให้เร่งรัดกระบวนการแก้ไขกฎหมายให้ได้มีผลบังคับโดยเร็ว เพื่อให้เป็นเครื่องมือของเจ้าหน้าที่ตํารวจในการปราบปรามการกระทําผิด เนื่องจากขณะนี้อาชญากรรมทางออนไลน์เกิดขึ้นในหลายรูปแบบ นอกจากคอลเซ็นเตอร์หลอกลวงให้โอนเงินแล้วยังมีรูปแบบอื่นๆ ซึ่งหากแก้ไขปัญหาบัญชีม้าได้ จะลดปัญหาความเดือดร้อนของประชาชนจากอาชญากรรมเหล่านี้ได้มาก
นอกจากนี้ นายกรัฐมนตรียังได้กําชับว่านอกจากเพิ่มประสิทธิภาพของกฎหมายแล้ว หน่วยงานเกี่ยวข้องต้องเร่งให้ความรู้กับประชาชนว่าการรับจ้างเปิดบัญชีม้า รวมถึงพฤติการณ์ใดๆ ที่เป็นการเข้าไปสนับสนุนเพื่อให้มีบัญชีม้านั้นเป็นความผิดตามกฎหมาย เพื่อประชาชนจะได้ไม่ทําความผิดหรือระมัดระวังตัวไม่ให้ถูกหลอกลวงให้กระทําผิด
น.ส.ไตรศุลี กล่าวว่า พร้อมกับการเพิ่มประสิทธิภาพของกฎหมาย ขณะนี้หน่วยงานต่างๆ ได้ประสานการทํางานเพื่อแก้ไขปัญหาอาชญากรรมทางออนไลน์ อาทิ ดีอีเอสได้ร่วมกับสํานักงานตํารวจแห่งชาติ (สตช.) ตั้งศูนย์ปฏิบัติการเพื่อพิจารณาดําเนินการเกี่ยวกับการอายัดโดยเฉพาะ การจัดตั้งทีมเฉพาะกิจสายตรวจไซเบอร์ ประสานงานระหว่างประเทศในการขอข้อมูล IP Address และข้อมูลผู้กระทําความผิด รวมทั้งการพิจารณาจัดทําบันทึกความร่วมมือร่วมประเทศเพื่อนบ้าน
ขณะที่ธนาคารแห่งประเทศไทย(ธปท.)และสมาคมธนาคารไทย อยู่ระหว่างการวางแนวทางการแจ้งเตือนประชาชนก่อนโอนเงินและมาตรการแก้ปัญหาบัญชีม้า ให้พนักงานสาขาที่รับเปิดบัญชีระมัดระวังมากขึ้น เนื่องจากปัจจุบันการหลอกให้เปิดบัญชีเงินฝากเพื่อเป็นบัญชีม้ามีจํานวนมากขึ้น รวมถึงการเพิ่มประสิทธิภาพกระบวนการส่งข้อมูลเพื่อแจ้งอายัดบัญชีที่เกี่ยวข้องกับอาชญากรรมทางออนไลน์
---------------------
รัฐบาลไทย-ข่าวทำเนียบรัฐบาล-“ชัยวุฒิ” เผย นายกห่วงเเก๊งออนไลน์ ปรับเเบบโกงประชาชน
วันศุกร์ที่ 6 พฤษภาคม 2565
“ชัยวุฒิ” เผย นายกห่วงเเก๊งออนไลน์ ปรับเเบบโกงประชาชน
“ชัยวุฒิ” เผย นายกห่วงเเก๊งออนไลน์ ปรับเเบบโกงประชาชน
รมว.ดีอีเอส เผยนายกรัฐมนตรีห่วงมิจฉาชีพออนไลน์ปรับวิธีการหลอกประชาชน กําชับคุมเข้มปราบมิจฉาชีพออนไลน์ พร้อมเร่งสร้างภูมิคุ้มกัน
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม ลงพื้นที่จังหวัดอุดรธานีพร้อมกับนางสาว อัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจเเละสังคม ร่วมจัดกิจกรรมสร้างการรับรู้ให้กับประชาชนเกี่ยวกับการป้องกันภัยไซเบอร์และให้คําปรึกษา แนะนําจากการถูกหลอกลวงในการทําธุรกรรมอิเล็กทรอนิกส์หรือภัยออนไลน์ต่าง ๆ ผ่านศูนย์ช่วยเหลือและจัดการปัญหาออนไลน์ (1212 OCC) และศูนย์ต่อต้านข่าวปลอม ประเทศไทย โดยมี นายนิติพัฒน์ ลีลาเลิศ รองผู้ว่าราชการจังหวัดอุดรธานี และ ว่าที่ผู้สมัคร สส. พรรค พลังประชารัฐ นําโดย น.ส.ชุติมา โชติธนาจินดา ผู้สมัครส.ส.พรรคพลังประชารัฐ เขต 3 ,นายธนวัฒน์ ขันธวิชัย ผู้สมัครส.ส.เขต6,นายสุภีภัทร ภูมิภักดิ์ ผู้สมัครส.ส.เขต7,นางสุกรรณิการ์ นิสสะ ผู้สมัครส.ส.เขต4,นายอฤเดช แพงอะมะ ผู้สมัครส.ส.เขต5 และนายจักรภัทร ชื่นชมกุล ผู้สมัครส.ส.เขต8 ให้การต้อนรับ
ทั้งนี้ นายชัยวุฒิ เปิดเผยว่า นายกรัฐมนตรี พลเอก ประยุทธ์ จันทร์โอชา มีความเป็นห่วงพี่น้องประชาชนมาก ที่ถูกหลอกลวงจากคนร้ายโดนใช้ช่องทางออนไลน์ แก๊งคอลเซ็นเตอร์ การส่ง sms ส่งแอปพลิเคชันต่างๆ มาให้ประชาชนโหลดเข้าไปแล้วก็ทําให้ถูกดูดข้อมูล แล้วก็หลอกให้โอนเงินในรูปแบบต่างๆ ทั้งนี้ ท่านนายกรัฐมนตรีได้กําชับให้ กระทรวงดิจิทัลฯ เร่งสร้างความเข้าใจ เเละเตือนภัยประชาชนให้รู้เท่าทัน ให้ทุกคนระมัดระวัง ทางกระทรวงจึงมีการจัดตั้งเครือข่าย ในการเตือนภัย ให้ความรู้ประชาชน เพื่อไม่ให้ถูกหลอกลวง แล้วถ้าคนที่ถูกหลอก หรือมีความเสียหาย ก็จะมีศูนย์รับเรื่องร้องเรียน หรือแจ้งความออนไลน์แล้ว ซึ่งดําเนินการโดยกระทรวงดิจิทัล ก็คือ 1212 หรือสํานักงานตํารวจแห่งชาติ 1441 พี่น้องประชาชนที่ได้รับความเสียหายจากการถูกหลอกลวงออนไลน์ยื่นเรื่องที่ได้ศูนย์ดังกล่าว
นอกจากนี้ท่านนายกรัฐมนตรีก็มีความใส่ใจถึงความเดือนร้อนของประชาชน ได้มอบให้สํานักงานสถิติแห่งชาติ ออกไปสํารวจ รับฟังความคิดเห็นของพี่น้องประชาชนทุกหมู่บ้าน เพื่อสํารวจความเดือดร้อน ปัญหาต่างๆที่พี่น้องประชาชนต้องการให้รัฐบาลเข้ามาดูแลแก้ไขปัญหา แล้วเราสํารวจทุกจังหวัด ทุกตําบล ทุกหมู่บ้าน ทั่วประเทศ แล้วจะนําข้อมูลมารวบรวมแล้วก็เป็นแผนงานที่รัฐบาลจะเข้าไปดูแลแก้ไขปัญหาให้ตรงจุด ตามความต้องการของพี่น้องประชาชนต่อไป
นอกจากนี้ รัฐมนตรีดีอีเอส ได้ติดตามความคืบหน้าของโครงการเน็ตประชารัฐ ในพื้นที่ที่อําเภอกุดจับ จังหวัดอุดรธานี ซึ่งเป็นหนึ่งในโครงการฟรี Wi-Fi 24,700 หมู่บ้านทั่วประเทศ ซึ่งได้ดําเนินโครงการกันมาหลายปีแล้ว วันนี้ก็มาดูความคืบหน้า และผลประโยชน์ที่ได้รับกับชุมชนที่อําเภอกุดจับ จังหวัดอุดรธานี อย่างที่วัดก็จะมีประชาชนมาใช้ระบบฟรี Wi-Fi ของโครงการเน็ตประชารัฐกันทุกวันเป็นจํานวนมาก เพราะส่วนใหญ่มาทําบุญ แล้วก็มาปฏิบัติธรรมกันก็ได้ใช้ฟรี Wi-Fi กัน ซึ่งเป็นประโยชน์อย่างมาก ซึ่งเมื่อก่อนหมู่บ้านนี้ อินเทอร์เน็ต ไฟเบอร์ บรอดแบนด์ ยังมาไม่ถึง ทางรัฐบาลก็ได้เดินสายไฟเบอร์มาแล้วทําให้ที่นี้มีอินเทอร์เน็ตใช้อย่างเต็มประสิทธิภาพ หวังว่าประชาชนจะเข้ามาใช้โครงการมากขึ้น และเข้าถึงอินเทอร์เน็ตได้ทุกคน ทุกชุมชน ทุกหมู่บ้าน
**************************
รัฐบาลไทย-ข่าวทำเนียบรัฐบาล-เอกอัครราชทูตชิลีพบผู้ช่วย รมต.เกษตรฯ ชื่นชมหลักเศรษฐกิจพอเพียง และนำไปประยุกต์ใช้ในชิลีแล้ว พร้อมปรับปรุง MOU ว่าด้วยความร่วมมือด้านการเกษตร ให้สอดคล้องตามสถานการณ์
วันพุธที่ 30 มิถุนายน 2564
เอกอัครราชทูตชิลีพบผู้ช่วย รมต.เกษตรฯ ชื่นชมหลักเศรษฐกิจพอเพียง และนําไปประยุกต์ใช้ในชิลีแล้ว พร้อมปรับปรุง MOU ว่าด้วยความร่วมมือด้านการเกษตร ให้สอดคล้องตามสถานการณ์
เอกอัครราชทูตชิลีพบผู้ช่วย รมต.เกษตรฯ ชื่นชมหลักเศรษฐกิจพอเพียง และนําไปประยุกต์ใช้ในชิลีแล้ว พร้อมปรับปรุง MOU ว่าด้วยความร่วมมือด้านการเกษตร ให้สอดคล้องตามสถานการณ์
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ ได้รับมอบหมายจาก        ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พบกับนายคริสเตียน เรเรน บาร์เกตโต(H.E. Mr. Christian Rehren Bargetto) เอกอัครราชทูตวิสามัญผู้มีอํานาจเต็มแห่งสาธารณรัฐชิลี ประจําประเทศไทย ในวันที่ 30 มิถุนายน 2564 ณ กระทรวงเกษตรและสหกรณ์ เนื่องในโอกาสพ้นจากหน้าที่ และได้หารือถึงการปรับปรุงบันทึกความเข้าใจ (MOU) ว่าด้วยความร่วมมือด้านการเกษตร (ที่ลงนามไปเมื่อ 15 ส.ค. 55) เพื่อให้สอดคล้องกับสถานการณ์และโครงสร้างหน่วยงานในปัจจุบัน ซึ่งเอกอัครราชทูตฯ ได้นําส่งร่าง MOU ให้กระทรวงเกษตรฯ แล้ว
"ในส่วนของกระทรวงเกษตรฯ ได้มอบหมายให้ผู้อํานวยการสํานักการเกษตรต่างประเทศ ประสานงานกับสถานเอกอัครราชทูตชิลี และกระทรวงเกษตรชิลี เพื่อเร่งรัดให้ได้ข้อสรุปของ MOU ฉบับใหม่ และหลังจากมีผลบังคับใช้ หน่วยงานของไทยและชิลีจะได้ทํางานและมีความร่วมมือกันอย่างใกล้ชิดและเป็นรูปธรรมมากยิ่งขึ้น" นายนราพัฒน์ กล่าว
ทั้งนี้ เอกอัครราชทูตชิลี ได้กล่าวชื่นชมประเทศไทยที่มีการอนุรักษ์ดิน และการทําเกษตรที่พัฒนาอย่างยั่งยืนในชนบท โดยชิลีเองได้นําหลักปรัชญาเศรษฐกิจพอเพียง (Sufficient Economy Philosophy: SEP) ไปปรับใช้    ซึ่งดําเนินการไปด้วยดีที่ชิลี
สําหรับมูลค่าการค้าสินค้าเกษตรไทย-ชิลี ในปี 2563 มีมูลค่าการค้า 7,751 ล้านบาท โดยสินค้าเกษตรส่งออกที่สําคัญของไทยไปยังชิลี ได้แก่ 1) ทูน่าอื่น ๆ บรรจุภาชนะอากาศผ่านเข้าออกไม่ได้ 1,759 ล้านบาท (58.8%) 2) ถุงมืออื่น ๆ 368 ล้านบาท (12.3%) 3) สับปะรด บรรจุภาชนะอากาศผ่านเข้าออกไม่ได้ 152 ล้านบาท (5.1%) 4) ยางนอกชนิดอัดลมใช้กับรถยนต์นั่ง 78 ล้านบาท (2.6%) และ 5) กะทิสําเร็จรูป 44 ล้านบาท (1.8%)
และสินค้าเกษตรนําเข้าที่สําคัญของไทยจากชิลี ได้แก่ 1) ปลาแซลมอนแอตแลนติก และแซลมอนดานูบ 1,417 ล้านบาท (29.8%) 2) ปลาแซลมอนแปซิฟิกอื่น ๆ 426 ล้านบาท (9.0%) 3) ปลาเทราต์ 372 ล้านบาท (7.8%) 4)  เชอร์รี่เปรี้ยว (พรูนัสเซราซัส) อื่นๆ 340 ล้านบาท (7.1%) และ 5) ไขมันและน้ํามันอื่นของปลา 236 ล้านบาท (5.0%)
รัฐบาลไทย-ข่าวทำเนียบรัฐบาล-เปลี่ยนแปลงเลขที่บัญชีเงินฝากใหม่ เพื่อให้ได้รับเงินเดือน เบี้ยหวัด และบำนาญต่อเนื่อง
วันพุธที่ 22 ธันวาคม 2564
เปลี่ยนแปลงเลขที่บัญชีเงินฝากใหม่ เพื่อให้ได้รับเงินเดือน เบี้ยหวัด และบํานาญต่อเนื่อง
กรมบัญชีกลางย้ํา! ข้าราชการ ลูกจ้างประจํา ผู้รับเบี้ยหวัด ผู้รับบํานาญ และพลทหารกองประจําการ ที่เคยใช้บัญชีเงินฝาก ธ.ธนชาต หรือ ธ.นครหลวงไทย (เดิม) เร่งขอเปลี่ยนแปลงเลขที่บัญชีเงินฝากใหม่ เพื่อให้ได้รับเงินเดือน เบี้ยหวัด และบํานาญต่อเนื่อง
กรมบัญชีกลางย้ํา! ข้าราชการ ลูกจ้างประจํา ผู้รับเบี้ยหวัด ผู้รับบํานาญ และพลทหารกองประจําการ ที่เคยใช้บัญชีเงินฝาก ธ.ธนชาต หรือ ธ.นครหลวงไทย (เดิม) เร่งขอเปลี่ยนแปลงเลขที่บัญชีเงินฝากใหม่ เพื่อให้ได้รับเงินเดือน เบี้ยหวัด และบํานาญต่อเนื่อง
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการรวมกิจการระหว่างธนาคารธนชาต จํากัด (มหาชน) และธนาคารทหารไทย จํากัด (มหาชน) ภายใต้ชื่อ “ธนาคารทหารไทยธนชาต จํากัด (มหาชน)” กรมบัญชีกลางจึงได้ประชาสัมพันธ์ให้ข้าราชการ ลูกจ้างประจํา ผู้รับเบี้ยหวัด บํานาญ และเงินอื่นในลักษณะเดียวกัน หรือพลทหารกองประจําการ ที่ใช้บัญชีเงินฝากของธนาคารธนชาต จํากัด (มหาชน) หรือธนาคารนครหลวงไทย จํากัด (มหาชน) ซึ่งเป็นชื่อเดิมก่อนควบรวมกิจการกับธนาคารธนชาต จํากัด (มหาชน) นั้น ให้ไปติดต่อธนาคารทหารไทยธนชาต (จํากัด) มหาชน เพื่อขอเปลี่ยนแปลงเลขที่บัญชีเงินฝากธนาคารใหม่ และแจ้งกับเจ้าหน้าที่ในสังกัดที่ปฏิบัติงานในส่วนที่เกี่ยวข้องกับระบบ e-Payroll หรือระบบบําเหน็จบํานาญ e-Pension หรือระบบ e-Social Welfare แล้วแต่กรณี เพื่อให้ได้รับเงินเดือน ค่าจ้างประจํา เบี้ยหวัด บํานาญ และเงินอื่นในลักษณะเดียวกัน รวมทั้งเงินเดือนพลทหารกองประจําการได้อย่างต่อเนื่อง
“กรมบัญชีกลางจึงขอย้ําให้ข้าราชการ ลูกจ้างประจํา ผู้รับเบี้ยหวัดบํานาญและเงินอื่น ๆ ในลักษณะเดียวกัน หรือพลทหารกองประจําการ เร่งดําเนินการเปลี่ยนแปลงเลขที่บัญชีเงินฝากธนาคารให้เป็นของธนาคารทหารไทยธนชาต จํากัด (มหาชน) และแจ้งกับเจ้าหน้าที่ในสังกัดให้เปลี่ยนแปลงเลขที่บัญชีเงินฝากธนาคารในระบบให้ถูกต้อง ภายในเดือนธันวาคม 2564 เนื่องจากมีผลต่อการโอนเงินเข้าบัญชีเงินฝากธนาคาร เพื่อให้ผู้มีสิทธิไม่ได้รับผลกระทบและได้รับเงินเดือน เบี้ยหวัด และบํานาญอย่างต่อเนื่อง ทั้งนี้ หากมีข้อสงสัยสอบถามเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ” โฆษกกรมบัญชีกลาง กล่าว